 **Αριθμ. Απόφ. 14/2020**

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΤΤΙΚΗΣ**

**ΔΗΜΟΣ ΠΕΝΤΕΛΗΣ**

**ΚΟΙΝΟΤΗΤΑ ΜΕΛΙΣΣΙΩΝ**

**ΑΠΟΣΠΑΣΜΑ**

**Από το Πρακτικό 5/2020 της τακτικής συνεδρίασης του Συμβουλίου της Κοινότητας Μελισσίων του Δήμου Πεντέλης**

**ΘΕΜΑ:** Παράταση Ωραρίου Χρήσης Μουσικών Οργάνων- Μουσικής.

Στα Μελίσσια σήμερα Δευτέρα 27 Μαϊου 2020 και ώρα 19:30μμ στο Δημοτικό Κατάστημα Δήμου Πεντέλης, συνήλθε σε συνεδρίαση το Συμβούλιο της Κοινότητας Μελισσίων του Δήμου Πεντέλης, ύστερα από την υπ΄ αριθμ.: 7770/18-05-2020 έγγραφη πρόσκληση του προέδρου της Κοινότητας που επιδόθηκε νόμιμα με αποδεικτικό στα μέλη σύμφωνα με το άρθρο 88 του Ν. 3852/10 «Νέα Αρχιτεκτονική της Αυτοδιοίκησης Διοίκησης – Πρόγραμμα Καλλικράτης» όπως αντικαταστάθηκε από το άρθρο 89 του Ν.4555/2018 ([ΥΠ.ΕΣ. εγκ.88/59846/21.08.2019](https://dimosnet.gr/blog/laws/288226/))

Διαπιστώθηκε νόμιμη απαρτία, δεδομένου ότι σε σύνολο έντεκα (11) μελών βρέθηκαν παρόντα τα δέκα (10), ήτοι:

**ΠΑΡΟΝΤΕΣ ΑΠΟΝΤΕΣ**

1. ΔΡΟΣΑΤΟΣ ΝΙΚΟΛΑΟΣ (ΠΡΟΕΔΡΟΣ) 1. ΣΚΙΑΔΑ ΕΛΕΝΗ

2. ΔΗΜΗΤΡΑΚΗΣ ΓΕΩΡΓΙΟΣ

3. ΚΟΛΟΒΟΣ-ΜΑΡΚΟΠΟΥΛΟΣ ΓΕΩΡΓΙΟΣ-ΣΤΕΦΑΝΟΣ

4. ΔΟΥΚΑ-ΛΑΣΗΘΙΩΤΑΚΗ ΜΑΡΙΑ

5. ΑΠΟΣΤΟΛΙΔΗΣ ΓΕΩΡΓΙΟΣ

6. ΒΟΡΕΑΣ ΣΕΒΑΣΤΟΣ

7. ΖΩΗ ΑΓΝΗ

8. ΦΡΑΝΤΖΗΣ ΑΠΟΣΤΟΛΟΣ

9. ΓΡΙΒΑ ΕΙΡΗΝΗ

10. ΜΑΥΡΟΓΕΩΡΓΗ ΔΕΣΠΟΙΝΑ

Τα πρακτικά τηρήθηκαν από την υπάλληλο του Δήμου κα Κοντάρα Βασιλική.

Ο Πρόεδρος της Κοινότητας Μελισσίων, εισηγούμενος **το 1ο θέμα ημερησίας διάταξης**, παρουσίασε την από 04/11/2019 εισήγηση της Δ/νσης Περιβάλλοντος και Πολεοδομίας που υπογράφεται από τον προϊστάμενο Διεύθυνσης Περιβάλλοντος και Πολεοδομίας, κ. Ξανθάκο Ιωάννη και έχει ως εξής :

**ΘΕΜΑ:** Παράταση Ωραρίου Χρήσης Μουσικών Οργάνων- Μουσικής

ΣΧΕΤ: α. Η υπ΄αριθμ. 3/1995 Αστυνομική Διάταξη. (ΦΕΚ15β΄).

β. Η υπ΄αριθμ. 82/2011 Κανονιστική Απόφαση Δ.Σ. Πεντέλης «Καθορισμός όρων και ωρών για τη χορήγηση αδειών λειτουργίας μουσικής και μουσικών οργάνων σε καταστήματα».

γ. [Η KYA οικ. 16228/17.05.2017 (ΦΕΚ 1723/18.05.2017 τεύχος Β'](http://www.dimosnet.gr/index.php?MDL=pages&Branch=N_N0000000002_N0000023676_N0000000020_N0000000211_N0000027505_N0000027681_S0000133939)).

δ. Η  [Υγ. Διάταξη Υ1γ/Γ.Π/οικ.47829/21.06.2017 (ΦΕΚ 2161/Β)](https://dimosnet.gr/blog/laws/άρθρο-14-κατηγορια-iv-επιχειρησεισ-μαζικ/).

ε. Η με αριθμ. πρωτ. 20796/14.10.2019 αίτηση.

στ. Η με αριθμ. πρωτ. 1056221/2019 Γνωστοποίηση ΚΥΕ.

ζ. Η υπ΄αριθμ. πρωτ. 21276/11.12.2018 καταγγελία.

η. Οι υπ΄αριθμ. 1020/7400/2-α, 1020/7400/3-α/2018, 1020/7400/4-α/2018, 1020/7400/7-α/2018 και 1020/7400/9-α/2019 μηνύσεις του Α.Τ. Πεντέλης.

θ. Το υπ΄αριθμ. πρωτ. 136303/23.04.2019 (10384/06.05.2019) έγγραφο της Περιφέρειας Αττικής.

ι. Το υπ΄αριθμ .πρωτ. 1020/7400/5-γ΄/11.04.2019 έγγραφο Α.Τ. Πεντέλης.

ια. Το υπ΄αριθμ. πρωτ. 2828/03.06.2019 έγγραφο της Δνσης Υγειονομικού Ελέγχου και Περιβαλλοντικής Υγιεινής της Περιφερειακής Ενότητας Βόρειου Τομέα Αθηνών.

ιβ. Ο Ν. 4442/2017 (ΦΕΚ 230/Α΄/2016).

**ΕΙΣΗΓΗΣΗ**

ΕΝΗΜΕΡΩΣΗ

1. Η χρήση μουσικής ή μουσικών οργάνων πραγματοποιείται, σύμφωνα με τις διατάξεις της κείμενης νομοθεσίας, χωρίς να απαιτείται έκδοση προηγούμενης άδειας της 3/1995 Αστυνομικής Διάταξης, η οποία εγκρίθηκε με την 1023/2/37-ια/1996 απόφαση του Υπουργού Δημοσίας Τάξης (Β΄ 15), από τον Δήμο. Ο ενδιαφερόµενος που προτίθεται να κάνει χρήση µουσικής ή µουσικών οργάνων οφείλει να συµπεριλάβει τη χρήση στη γνωστοποίηση καταστήματος υγειονομικού ενδιαφέροντος. Ο κάθε ενδιαφερόµενος αφού γνωστοποιήσει τη χρήση µουσικής οφείλει σε κάθε περίπτωση να τηρεί τους όρους χρήσης µουσικής που προβλέπονται στην κείµενη νοµοθεσία (ένταση µουσικής, ωράριο µουσικής κ.λπ.).
2. Η άδεια της παραγράφου 3 του άρθρου 3 της Αστυνομικής Διάταξης 3/1996 (Β΄ 15)((α) σχετ) **περί παράτασης ωραρίου** εξακολουθεί να ισχύει κατά τα οριζόμενα στην παράγραφο 3 του άρθρου 29 του ν. 4442/2016. Για τη χορήγηση της άδειας παράτασης ωραρίου ο ενδιαφερόμενος υποβάλλει σχετική αίτηση στο Δήμο με μόνη την προσκόμιση του αποδεικτικού υποβολής της γνωστοποίησης, χωρίς κανένα άλλο δικαιολογητικό.
3. Σύμφωνα με την παρ.1β του άρθρου 83 του Ν.3852/2010 το Συμβούλιο Δημοτικής Κοινότητας είναι αρμόδιο για τη χορήγηση άδειας λειτουργίας μουσικής.
4. Σύμφωνα με το άρθρο 5 του (β) όμοιου ‘’Οι αιτούντες άδεια μουσικής- μουσικών οργάνων δικαιούνται να ζητήσουν παράταση του επιτρεπόμενου ωραρίου λειτουργίας μουσικής- μουσικών οργάνων, πέραν του προβλεπόμενου στο παρόν άρθρο. ***Το αίτημα θα εξετάζεται κατά περίπτωση από το Συμβούλιο Δημοτικής Κοινότητας, εντός των ορίων της οποίας βρίσκεται το κατάστημα, με την προϋπόθεση ότι δεν διαταράσσεται η ησυχία των περιοίκων, δεν υπάρχουν καταγγελίες κατοίκων για διατάραξη κοινής ησυχίας, μηνύσεις των Αστυνομικών Τμημάτων για διατάραξη κοινής ησυχίας και αναλόγως εάν το κατάστημα λειτουργεί σε ανοιχτό ή κλειστό χώρο.’’***
5. Στην περίπτωση που ο ενδιαφερόμενος επιθυμεί χρήση μουσικής σε υπαίθριο χώρο θα διαθέτει και θα διατηρεί στο χώρο του καταστήματος τεχνική έκθεση αρμόδιου μηχανικού με ειδίκευση σε θέματα ηχομόνωσης και ακουστικής ή άλλου επιστήμονα σχετικής ειδικότητας, που θα συνοδεύεται με τοπογραφικό διάγραμμα με τη θέση και τη φορά των ηχείων. Η τεχνική έκθεση θα τεκμηριώνει ότι η ισχύς των ηχείων, η θέση, η απόσταση από κατοικίες, καθώς και τα τυχόν μέτρα ηχοπροστασίας, που έχουν ληφθεί, με μεγίστη Α-ηχοστάθμη 80 db δεν δημιουργούν προβλήματα στα σημεία προστασίας. ([παρ.2 άρθρο του (γ) σχετικού)](https://dimosnet.gr/blog/laws/άρθρο-7-χρήση-μουσικής-και-μουσικών-οργ/" \t "_blank)([άρθρο 14 (δ)](https://dimosnet.gr/blog/laws/άρθρο-14-κατηγορια-iv-επιχειρησεισ-μαζικ/) σχετικού).

ΣΧΟΛΙΑ

1. Με το (ε) σχετικό κατατέθηκε για την εταιρία «ΦΑΡΜΑ ΚΑΤΕΡΙΝΑ Α.Ε» αίτηση με την οποία ζητείται η παράταση του ωραρίου χρήσης μουσικής και μουσικών οργάνων για την **«Επιχείρηση Λιανικού Εμπορίου (Παντοπωλείο- Οπωροπωλείο- Κρεοπωλείο- Πρατήριο Γαλακτοκομικών ειδών)- Επιχείρηση Μαζικής Εστίασης Μερικής και Πλήρους Επεξεργασίας»** κατά τις ώρες κοινής ησυχίας και συγκεκριμένα μέχρι τη 02:00π.μ. καθημερινά. **Η χρήση μουσικής εντός και εκτός του καταστήματος**, έχει δηλωθεί στο (στ) όμοιο που αφορά γνωστοποίηση ΚΥΕ σύμφωνα με την οποία λειτουργεί επί της Λ. Πεντέλης 117 με τον διακριτικό τίτλο «AVENTADOR», στη Δημοτική Κοινότητα Μελισσίων και εχει προσκομισθεί Τεχνική Έκθεση Ηχομετρήσεων για το roof garden της επιχείρησης.
2. Παλαιότερα είχε κατατεθεί το (ζ) σχετικό που αφορά έγγραφη καταγγελία κατοίκων της περιοχής για όχληση από τη χρήσης μουσικής, είχε υποβληθεί το (η) όμοιο που αφορά μηνύσεις για παραβίαση των ωρών κοινής ησυχίας από το Α.Τ. Πεντέλης, και το (θ) σχετικό από τα αποτελέσματα ελέγχου του Τμήματος Ελέγχου, Μετρήσεων και Υδροοικονομίας Περιβάλλοντος της Δ/νσης Περ/ντος & Κλιματικής Αλλαγής της Περιφέρειας Αττικής, προκύπτει υπέρβαση του ανώτατου επιτρεπόμενου ορίου θορύβου των 50db, **όχι όμως από μουσική**, καθώς η ως άνω επιχείρηση βρίσκεται σε περιοχή όπου επικρατεί το αστικό στοιχείο.
3. **Παρ όλα αυτά και εδώ και περίπου ένα χρόνο δεν έχει κατατεθεί καμία νεότερη καταγγελία κατοίκων ή μηνύσεις του Α.Τ. Πεντέλης. Ούτε έχουν εκφραστεί παράπονα για όχληση από μουσική.**
4. **Επίσης έχει προσκομισθεί το (Ι) όμοιο που αφορά φύλλο ελέγχου θορύβου από το Α.Τ. Πεντέλης σύμφωνα με το οποίο ο μετρούμενος θόρυβος δεν ξεπερνά το όριο των 80db.**
5. **Επιπρόσθετα έχει προσκομισθεί το (ια) σχετικό, το οποίο αφορά έγγραφο με αποτελέσματα ελέγχου της Δνσης Υγειονομικού Ελέγχου και Περιβαλλοντικής Υγιεινής της Περιφερειακής Ενότητας Βόρειου Τομέα Αθηνών. Σύμφωνα με αυτό κατά τον έλεγχο κατά τον οποίο πραγματοποιήθηκε ηχομέτρηση στους χώρους της επιχείρησης, διαπιστώθηκε ότι η ένταση της μέγιστης εκπεμπόμενης ηχοστάθμης ήταν εντός του προβλεπόμενου ορίου των 80DB εντός της επιχείρησης. Στους υπαίθριους χώρους δε (εξωτερικοί χώροι περιμετρικά αυτής) δεν γινόταν χρήση μουσικής. Επίσης δεν διαπιστώθηκε όχληση από τη χρήση μουσικής στον εξωτερικό χώρο οικίας πλησίον της επιχειρήσης.**

ΕΙΣΗΓΗΣΗ

1. Εισηγούμαστε για τη λήψη σχετικής απόφασης για τη χορήγηση ή όχι άδειας παράτασης ωραρίου χρήσης μουσικής- μουσικών οργάνων για την «Επιχείρηση Λιανικού Εμπορίου (Παντοπωλείο- Οπωροπωλείο- Κρεοπωλείο- Πρατήριο Γαλακτοκομικών ειδών)- Επιχείρηση Μαζικής Εστίασης Μερικής και Πλήρους Επεξεργασίας» η οποία λειτουργεί επί της Λ. Πεντέλης 117 με τον διακριτικό τίτλο «AVENTADOR» στη Δημοτική Κοινότητα Μελισσίων, κατά τις ώρες κοινής ησυχίας, έως τη 2:00π.μ. καθημερινά, **δοκιμαστικά για έξι μήνες**.

**Το Συμβούλιο της Κοινότητας Μελισσίων** μετά την εισήγηση του Προέδρου και αφού έλαβε υπόψη του τις διατάξεις των άρθρων 81, 82, 83 και 84 του Ν. 3852/2010 (ΦΕΚ Α’ 87) και μετά από διαλογική συζήτηση λαμβάνοντας υπόψιν τη θέση του κέντρου σε σχέση με τους γύρω κατοικημένους χώρους, την ανάγκη διασφάλισης της ησυχίας των περιοίκων αλλά ταυτόχρονα και της εύρυθμης λειτουργίας της αιτούμενης της παράτασης επιχείρησης ιδίως μετά την ψήφιση του Ν. 4688/2020 και την επανεκκίνηση της λειτουργίας των καταστημάτων υγειονομικού ενδιαφέροντος λόγω COVID 19 **εισηγείται την παράταση της άδειας για ακόμα μία (1) ώρα πέραν της 23:00 τη θερινή περίοδο ήτοι έως τις 00:00 ώρα, δοκιμαστικά για περίοδο έξι (6) μηνών με δυνατότητα νέας απόφασης μετά την εκτίμηση των συνθηκών που θα έχουν έκτοτε διαμορφωθεί.**

**ΟΜΟΦΩΝΑ**

Εκφράζει τη σύμφωνη γνώμη για **την παράταση της άδειας για ακόμα μία (1) ώρα πέραν της 23:00 τη θερινή περίοδο ήτοι έως τις 00:00 ώρα, δοκιμαστικά για περίοδο έξι (6) μηνών** για την «Επιχείρηση Λιανικού Εμπορίου (Παντοπωλείο- Οπωροπωλείο- Κρεοπωλείο- Πρατήριο Γαλακτοκομικών ειδών)- Επιχείρηση Μαζικής Εστίασης Μερικής και Πλήρους Επεξεργασίας», η οποία λειτουργεί **επί της Λ. Πεντέλης 117**, με τον διακριτικό τίτλο «AVENTADOR», στην Κοινότητα Μελισσίων, με δυνατότητα νέας απόφασης μετά την εκτίμηση των συνθηκών που θα έχουν έκτοτε διαμορφωθεί.

Η απόφαση αυτή πήρε αύξοντα αριθμό **14/2020**

Αφού αναγνώστηκε το πρακτικό αυτό υπογράφεται ως ακολούθως

**Ο ΠΡΟΕΔΡΟΣ ΤΑ ΜΕΛΗ**

**ΔΡΟΣΑΤΟΣ ΝΙΚΟΛΑΟΣ** 1. ΔΗΜΗΤΡΑΚΗΣ ΓΕΩΡΓΙΟΣ

2. ΚΟΛΟΒΟΣ-ΜΑΡΚΟΠΟΥΛΟΣ ΓΕΩΡΓΙΟΣ-ΣΤΕΦΑΝΟΣ

3. ΔΟΥΚΑ-ΛΑΣΗΘΙΩΤΑΚΗ ΜΑΡΙΑ

4. ΑΠΟΣΤΟΛΙΔΗΣ ΓΕΩΡΓΙΟΣ

5. ΒΟΡΕΑΣ ΣΕΒΑΣΤΟΣ

6. ΖΩΗ ΑΓΝΗ

7. ΦΡΑΝΤΖΗΣ ΑΠΟΣΤΟΛΟΣ

8. ΓΡΙΒΑ ΕΙΡΗΝΗ

9. ΜΑΥΡΟΓΕΩΡΓΗ ΔΕΣΠΟΙΝΑ